[ca] Antecedents: El càncer de mama triple negatiu (CMTN) correspon al 15-20% dels càncers de mama diagnosticats. Aquest subtipus tumoral s'associa a un curs clínic més agressiu, edat d'aparició més precoç, major potencial metastàtic i menors taxes de curació. Actualment, les taxes de resposta patològica completa (pCR) a la quimioteràpia neoadjuvant (QTN) en els millors dels casos arriba a un 40%. Per aquest motiu diverses investigacions en els darrers anys s'han centrat a cercar predictors de resposta a la QTN per dirigir millor el tractament. Alguns d'aquests predictors són l'expressió del lligand de mort cel·lular programada 1 (PDL-1) i JAK2, ambdós codificats en la regió 24 del braç curt del cromosoma 9 (9p24). Hipòtesis: La presència de l'amplificació de la regió 9p24 (A9p24) en cèl·lules cancerígenes en CMTN en la biòpsia diagnòstica, s'associa a una menor pCR després del tractament neoadjuvant convencional. Material i Mètodes: Es proposa un estudi observacional de cohorts, prospectiu i multicèntric amb gestió de dades a l'Hospital de la Santa Creu i Sant Pau (HSCSP). Les pacients diagnosticades de CMTN es dividiran en dues cohorts en funció de la presència o no de l'A9p24. Totes elles rebran el següent tractament neoadjuvant: Antraciclines i taxans, esquema ECx4 cicles, seguit de Placlitaxel setmanal x12. Un cop finalitzat, es procedirà a l'estudi anatomopatològic de mastectomia/tumorectomia per valorar la pCR. Per avaluar l'associació entre A924 i pCR, realitzarem una anàlisi univariant aplicant la prova exacta de Fisher per calcular els valors de p (<0,05). Es calcula una mida mostral de 184 i una duració aproximada de dos anys. Resultats Esperables: Esperem que els resultats confirmin la nostra hipòtesi primària i que la presència de l'A9p24 disminueixi les taxes de pCR després de la QTN.

[en] Background: Triple negative breast cancer (TNBC) accounts for 15-20% of breast cancers. This tumor subtype is associated with a more aggressive clinical course, earlier age of onset, higher metastatic potential and lower cure rates. Currently, the rates of pathological complete response (pCR) to neoadjuvant chemotherapy (NCT) at best reach 40%. For this reason, several studies in recent years have focused on looking for predictors of NCT response to improve treatment targeting. Some of these predictors are the expression of the programmed cell death ligand 1 (PDL-1) and JAK2, both encoded in region 24 of the short arm of chromosome 9 (9p24). Hypothesis: The presence of the amplification of 9p24 region (A9p24) in cancer cells of TNBC at diagnostic biopsy, is associated with lower pCR rates after conventional neoadjuvant treatment. Methods: A multicenter cohort study with data management at the Hospital de la Santa Creu i Sant Pau (HSCSP) is proposed to prove the hypothesis. Patients diagnosed with TNBC will be divided into two cohorts depending on the presence of A9p24 detected by microarray. All of them will receive the following neoadjuvant treatment: Anthracyclines and taxanes (ECx4 cycle regiment), followed by weekly Placlitaxel x12. Once completed, pathological examination of surgical sample will be performed to assess pCR. To evaluate the association between A9p24 and pCR, we will perform a univariate analysis using Fisher's exact test to calculate p values (<0.05). A sample size of 184 will be needed and an approximate duration of two years is expected. Expected results: We expect the results confirm our primary hypothesis and that the presence of A9p24 decreases pCR rates after QTN